Gremzdelis (ežeras)

Apie kaimą žr. Gremzdelis.
Gremzdelis () – ežeras Sūduvos aukštumoje, šiaurės rytų Lenkijoje, Palenkės vaivadijoje, Seinų apskrityje ir Krasnapolio valsčiuje. Šalia ežero yra Čarna Buchtos ir Eglinės kaimai.

Išteka Pavluvkos upė. Ežeras pailgos formos, dugnas smėletas. Mažais šaltinėliais ir Pavluvkos upe ežeras jungiasi su Bočnelio ir Eglinio ežerais. Ežero pakrantėse dirbami laukai ir pievos. Vandens skaidrumas apie 1,5 m. 1992 m. grupė mokslininkų iš Balstogės nustatė ežero vandens švarumą ir priskyrė III ežero vandens švarumo kategorijai.

Auga švendrai, balinis ajeras, paprastoji lūgnė, paprastoji vandens lelija ir paprastoji nendrė. Taip pat povandeniniai augalai: kanadinė elodėja, varnotoji plunksnalapė, permautalapė plūdė, paprastoji nertis ir maurabragiečiai.

 Literatūra 

 Michał Osewski „Operat rybacki jezior Gremzdel, Bocznel i Jegliniec“. Suwałki, lipiec 2006 m.

Kategorija:Seinų apskrities ežerai
Kategorija:Krasnapolio valsčius